Iqhala

IQHALA/IKHALA
Iqhala liyi sitho somzimba esitholaka ebusweni phakathi kwamehlo nangaphezulu komlomo.

Iqhala liyinxenye ebaluleki ebalulekile yohlelo loku(respiratory system) futhi lisebenza kakhulu ekuphileni komuntu.Iqhala liyisitho esibalulekile emzimbeni womuntu. Umsebenzi walo omkhulu ukuphefumula, ngoba livumela umoya ukuthi ungene uphume emzimbeni uye emaphashini. Iqhala lisiza futhi ekuhogeleni, okusenza sikwazi ukunuka iphunga lezinto ezahlukene njengokudla noma intuthu. Ngaphezu kwalokho, iqhala lihlanza umoya ngokubamba uthuli namagciwane ngefinyila nezinwele ezincane ezikulo, liphinde liwufudumeze ngaphambi kokuba ufike emaphashini.

Izifo ezivamile zeqhala zihlanganisa umkhuhlane (common cold), i-allergy kanye ne-sinusitis. Lezi zifo zivame ukubangela ukuvaleka kweqhala, ukugeleza kwamafinyila, ikhanda elibuhlungu noma ukuncipha kokuhogela. I-allergy ivame ukubangelwa uthuli, impova yezimbali noma izinwele zezilwane. I-sinusitis yona iba lapho ama-sinuses evuvukala noma egcwala uketshezi, okwenza umuntu azizwe engakhululekile.

Ukuze ugcine iqhala lihlanzekile futhi ugweme izifo, kufanele ugeze izandla njalo futhi ugweme ukuthinta iqhala ngezandla ezingcolile. Hlala kude nothuli nentuthu, futhi usebenzise iphepha elihlanzekile ukusula iqhala. Ungabelani ngamathawula noma izicubu nabanye abantu, futhi uphuze amanzi anele ukuze iqhala lisebenze kahle.

 Inkomba